Diari Oficial de la Generalitat Valenciana


Sumari del DOGV 1720, del 10-02-1992 (1992/823914)

DECRET 16/1992, de 3 de febrer, del Govern Valencià, pel qual s'aprova el reglament de l'Institut Turístic Valencià.
--------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1992/02/03/16/dof/vci/html**

### Dades del document

Número de DOGV
:   1720

Data del DOGV
:   10-02-1992

Secció del DOGV
:   DISPOSICIONS GENERALS

Número del document
:   1992/823914


Data del document
:   03-02-1992

Organisme emissor
:   Conselleria d'Indústria, Comerç i Turisme

Tipus de document
:   Decret

Correcció d'errades

Anàlisi jurídica

Decret 16/1992, de 3 de febrer, del Govern Valencià, pel qual s'aprova el reglament de l'Institut Turístic Valencià.  
L'Institut Turístic Valencià (ITVA), creat pel Decret 151/1985, de 4 d'octubre, del Consell de la Generalitat Valenciana, va ser configurat com a societat anònima per tal de promoure i desenvolupar el sector turístic en la Comunitat Valenciana; i dirigeix la seua activitat principalment a l?estudi i l'anàlisi de l'activitat turística, a la potenciació de l?oferta turística de la comunitat i al foment de noves activitats que l'ampliarien, a la promoció i comercialització dels productes turístics valencians i, en general, a les activitats que contribuirien a millorar el sector turístic de la comunitat.  
Davant l?evolució seguida per l'activitat turística en els últims anys i davant les noves necessitats aparegudes en el sector, s'ha fet necessari ampliar l?àmbit d'actuacions i els programes desenvolupats per l?ITVA, i es configura així com a l?òrgan encarregat d'executar la política turística de la Generalitat Valenciana en relació amb la promoció del sector turístic.  
Per això, en la Llei 7/1991, de 28 de desembre, de Pressupostos de la Generalitat Valenciana per a l?exercici de 1992, en la disposició addicional setena s'ha creat, adscrita a la Conselleria d?Indústria, Comerç i Turisme, i amb la denominació «Institut Turístic Valencià», una entitat de dret públic de les previstes en l'article 5.2 del Decret Legislatiu de 26 de juny de 1991, d'Hisenda Pública de la Generalitat Valenciana.  
Així mateix, l?esmentada disposició addicional setena, en el vuité punt, estableix que l?organització i la composició, les facultats i el funcionament dels seus òrgans rectors seran determinats reglamentàriament.  
En virtut d'això, a proposta del Conseller d?Indústria, Comerç i Turisme, i amb deliberació prèvia del Consell de la Generalitat Valenciana, en sessió realitzada el dia 3 de febrer de 1992,  
DECRETE  
CAPITOL I Naturalesa i funcions  
Article primer  
U L'Institut Turístic Valencià (ITVA) és una entitat de dret públic de la Generalitat Valenciana de les previstes en el paràgraf segon de l'article 5.2 del Decret Legislatiu de 26 de juny de 1991, d'Hisenda Pública de la Generalitat Valenciana.  
Dos. L'ITVA, amb personalitat jurídica pròpia i plena capacitat d'obrar per al compliment de les seues finalitats, és adscrit a la Conselleria d?Indústria, Comerç i Turisme, a través de la Direcció General de Turisme.  
Tres. L'ITVA es regeix pel que estableix la disposició addicional setena de la Llei 7/1991, de 28 de desembre, de Pressupostos de la Generalitat Valenciana per a 1992, per aquest reglament i per les altres disposicions d?aplicació a les empreses públiques de la Generalitat Valenciana, sense que hi siguen d?aplicació els preceptes de la Llei d'Entitats Estatals Autònomes i de Contractes de l?Estat.  
Quatre. Sense perjudici del que disposa l'article anterior, l?ITVA ajustarà la seua activitat a l?ordenament jurídic privat, ja que hi és subjecte en les relacions jurídiques externes, en les adquisicions patrimonials i en la contractació.  
Article segon  
L'Institut tindrà al seu càrrec l?impuls i l?execució de la política de la Generalitat Valenciana en relació amb la promoció del sector turístic de la Comunitat Valenciana.  
Dins d'aquest març serà objectiu fonamental de l?institut la promoció de la qualitat i de la innovació, i impulsar el desenvolupament i la millora del sector turístic valencià.  
Per això dirigirà les seues actuacions de forma especial a:  
a) Facilitar i estimular l'adaptació a les innovacions i a les exigències en el mercat de les empreses turístiques i altres ens o organismes, públics i privats relacionats amb el sector.  
b) Potenciar la millora en l?organització i modernització de les empreses turístiques, com també impulsar la creació i implantació de nous productes, i prestar particular atenció al desenvolupament tecnològic, a la comercialització i als desequilibris entre les diferents zones de la Comunitat Valenciana.  
c) Promoure i prestar els serveis que contribuesquen a una millora en la gestió i formació del personal del sector turístic valencià.  
d) Mantenir i millorar la imatge de la Comunitat Valenciana com a destinació turística tant en els mercats nacionals com els internacionals.  
e) Qualsevol altra actuació que servesca per al desenvolupament, modernització, millora i promoció de l?oferta turística valenciana.  
Article tercer  
U Per a la consecució d'aquestes finalitats, l'institut podrà realitzar les següents funcions:  
Primer: establir i promoure un sistema d'assistència tècnica i assessorament a les empreses turístiques, i a altres ens i organismes públics i privats relacionats amb el sector.  
Segon: elaborar i difondre entre els diversos agents del sector turístic la informació que puga ser-los útil en els diversos camps de la seua activitat. la   
Tercer: realitzar i promoure cursos, seminaris, jornades i concessió de beques i semblants o qualsevol altre tipus d'activitats, dirigits a la formació i reciclatge del personal del sector turístic.  
Quart: realitzar estudis, publicacions i activitats en la línia de millorar el coneixement del sector turístic valencià i de les actuacions que a nivell internacional es realitzen en aquest àmbit. Realització i coordinació d'activitat s d'informació i publicitat del producte turístic valencià.  
Cinquè: suport d'actuacions conjuntes de cooperació, i establir les relacions amb altres ens.  
Sisè: suport a les inversions i activitats relacionades amb les finalitats de l'institut mitjançant la concessió de subvencions o qualsevol altre tipus de mesures financeres.  
Setè: constituir societats i participar amb caràcter transitori o permanent en el capital d'aquelles societats que contribuesquen al compliment de les finalitats de l'institut.  
Vuitè: qualsevol altra funció destinada al compliment de les finalitats senyalades en l'article anterior.  
Dos. En la realització de les funcions establertes en aquest article, l'institut podrà comptar, especialment i entre altres, amb la col·laboració de les universitats, cambres oficials de comerç, indústria i navegació, col·legis professionals, organitzacions empresarials, sindicats, fundacions, associacions i entitats locals.  
CAPITOL II  
Organització  
Article quart  
Els òrgans de govern de l'ITVA són: el president, el vice-president, el Comitè de Direcció i el director.  
Article cinquè  
U. El President de l'ITVA, que ho serà també del Comitè de Direcció, serà amb caràcter nat el Conseller d'Indústria, Comerç i Turisme.  
Dos. El president exercirà les següents funcions:  
a) Ostentar la superior representació de l'institut en totes les seues relacions amb entitats públiques o privades.  
b) Ordenar les convocatòries, fixar l'ordre del dia i presidir amb vot de qualitat les sessions del Comitè de Direcció.  
c) Proposar al Comitè de Direcció les línies de funcionament de l'institut.  
d) Exercir l'alta direcció i govern de l'institut.  
e) La representació permanent de l'institut en la signatura de convenis i contractes.  
f) L'aprovació de les resolucions d'execució dels programes de l'institut.   
g) La superior autoritat, alta inspecció i règim disciplinari del seu personal.  
h) En general, i de forma àmplia, totes les que procuren el millor desenvolupament de les finalitats de l'institut.  
Tres. En els casos de vacant, absència i malaltia el substituirà en la presidència el vice-president.  
Quatre. El president podrà delegar, amb caràcter permanent o temporal, determinades funcions en el vice-president i director.  
Article sisé  
U. Al Comitè de Direcció, òrgan col·legiat de govern i direcció de l?ITVA, li correspon exercir, sense altres limitacions que les establertes en les lleis i sense perjudici de les atribucions del president, totes les facultats i poders que, en general, siguen necessaris per al compliment de les seues finalitats.  
Dos. En particular, correspon al Comitè de Direcció:  
a) Definir les línies de funcionament de l?institut d'acord amb les directrius de la Conselleria d?Indústria, Comerç i Turisme.  
b.) Examinar i aprovar els plans d'actuació de l?institut en cadascuna de les seues activitats fonamentals.  
c) Examinar i aprovar la redacció definitiva de l'avantprojecte de pressupostos de l?institut, per a la posterior tramitació.  
d) Aprovar la memòria d'activitats presentada pel president.  
e) Evacuar els informes que li siguen requerits per la Conselleria d'Indústria, Comerç i Turisme.  
f) Aprovar la participació permanent o transitòria en el capital de societats mercantils.  
g) Aprovar la creació de societats mercantils en què siga soci l?institut.  
h) Aprovar i regular, a proposta del director, l?organització interna de l?entitat i els criteris per a la selecció, admissió i retribució del personal i la plantilla.  
i) Elevar als organismes competents les propostes i acords que requeresquen la seua aprovació o ratificació.  
j) Totes les que siguen necessàries per al compliment de los finalitats i programes de l?institut i aquelles altres que d'ara endavant se li puguen atribuir.  
Tres. El Comitè de Direcció podrà delegar, amb caràcter permanent o temporal, el president, el vice-president i el director per a determinades funcions, i conferir apoderaments especials per a casos concrets sense limitació de persones.  
Article seté  
U. El Comitè de Direcció estarà integrat per:  
a) El president, que serà el de l?institut.  
b) El vice-president, que serà amb caràcter nat el Director General de Turisme.  
c) Un vocal en representació de cadascuna de les conselleries d'Economia i Hisenda; Obres Públiques, Urbanisme i Transports; Cultura, Educació i Ciència; Sanitat i Consum; Treball i Afers Socials; Agricultura i Pesca, i Medi Ambient, amb categoria de director general o equivalent, designat pel conseller respectiu.  
d) Fins a dos vocals designats entre el personal d'organismes, institucions o empreses públiques de la Generalitat Valenciana.  
e) Fins a cinc vocals designats entre persones de reconegut prestigi professional en el sector turístic.   
f) Un vocal en representació del Consell de Cambres Oficials de Comerç, Indústria i Navegació de la Comunitat Valenciana  
g) Un vocal a proposta de l?organització empresarial més representativa.   
h) Dos vocals a proposta de les organitzacions sindicals més representatives.  
i) El Director de l?ITVA, amb veu però sense vot.  
j) El secretari, que serà el secretari general de l?institut, amb veu però sense vot.  
Dos. El nomenament i cessament dels vocals previstos en els apartats d) i e) del número u d'aquest article, correspon al Conseller d?Indústria, Comerç i Turisme.  
Tres. Sense perjudici del que indica el número anterior, els vocals del Comitè de Direcció es designaran cada dos anys, i podrà prorrogar-se aquest termini per períodes d'igual durada.  
Quatre. En les sessions del comitè podrà comptar-se amb la presència, amb veu però sense vot, dels experts que el Comitè de Direcció considere convenient per al seu assessorament en matèries específiques.   
Article vuitè  
U El Comitè de Direcció es reunirà sempre que ho decidesca et president, i com a mínim tres vegades a l'any, amb convocatòria prèvia que haurà de ser fixada i notificada amb una antelació mínima de quaranta-vuit hores, tret dels casos de convocatòria urgent, i s'hi adjuntarà l'ordre del dia.  
Dos. El Comitè de Direcció podrà, així mateix, ser convocat pel president, amb la sol·licitud prèvia per escrit i motivada per almenys la majoria absoluta dels membres.  
Tres. L'ordre del dia el fixarà el president tenint en compte, si escau, les peticions dels altres membres formulades amb antelació suficient.  
Quatre. El quòrum per a la vàlida constitució del Comitè de Direcció serà el de majoria absoluta dels components en primera convocatòria, i d'un mínim de set membres en segona convocatòria, i haurà d'estar necessàriament entre ells el president o el vice-president. Entre la primera i la segona convocatòria hauran de transcórrer almenys trenta minuts. No obstant això, quedarà vàlidament constituït, encara que no s'haguessen acomplert els requisits de convocatòria, quan es troben presents tots els membres i així ho acorden per unanimitat.  
Cinc. Dels acords que adopte el Comitè de Direcció s'alçarà l'acta corresponent, que serà signada pel secretari, amb el vist-i-plau del president, i s'aprovarà en aquesta o posterior sessió, i haurà de registrar-se en el llibre d'actes.  
Sis. Per a tot allò que no preveu aquest article valdrà el que disposa el capítol II del títol primer de la Llei de Procediment Administratiu de 17 de juliol de 1958.  
Article novè   
U El Director de l'ITVA serà nomenat per decret del Govern Valencià, a proposta del Conseller d'Indústria, Comerç i Turisme.  
Dos. Al director li correspon l'exercici permanent de la representació ordinària, l'administració i la gestió de l'institut, i en particular:  
a) La signatura de l'institut en qualsevol acte i negoci jurídic no atribuït expressament a altres òrgans d'aquest.  
b) La representació de l'institut en l'exercici d'accions i recursos.  
c) Elaborar el programa d'actuació anual i l'avantprojecte de pressupostos de l'institut.  
d) Retre comptes davant el Comitè de Direcció del compliment del pressupost i sotmetre-li els comptes anuals.  
e) Elaborar la memòria de les activitats realitzades i facilitar al Comitè de Direcció la informació que requeresca sobre el desenvolupament d'aquestes.  
f) Executar i fer complir els acords del Comitè de Direcció.  
g) Formular propostes d'acord, com també d'actuació, al Comitè de Direcció i al president, en els assumptes l'aprovació dels quals els competesca.  
h) Ordenar despeses i pagaments, i retre compte al Comitè de Direcció.  
i) Informar el Consell de Turisme de la Comunitat Valenciana de les activitats de l'institut.  
Tres. En cas de vacant, absència o malaltia, el director serà substituït per la persona que designe el president.  
Quatre. El director podrà, amb caràcter permanent o temporal, delegar el secretari general per a determinades funcions.  
CAPITOL III   
Organització administrativa  
Article deu  
U El secretari general serà nomenat pel president de l?institut. Sense perjudici de les facultats reservades al president i al director, li correspon la coordinació tècnica, administrativa i la direcció. del personal, com també aquelles que li siguen encomanades per la direcció de l?institut.  
Dos. En dependència directa del secretari general s'enquadren els serveis tècnics.  
CAPITOL IV   
Personal  
Article onze  
U El personal de l'institut es regirà per les normes de dret laboral i de dret civil que li siguen d'aplicació.  
Dos. La pertinença al Comitè de Direcció no generarà en cap cas drets laborals a l?ITVA.  
Tres. La situació dels funcionaris de la Generalitat Valenciana que s'incorporen a l?ITVA serà la que regula el text refós de la Llei de la Funció Pública Valenciana i altres normes complementàries.  
Quatre, La contractació de personal es realitzarà mitjançant les corresponents proves d'admissió establertes i convocades per l?ITVA, per acord del Comitè de Direcció, i segons els principis de publicitat, igualtat, mèrit i capacitat.  
Cinc. El règim de retribució del personal de l?ITVA tindrà en compte el que, amb caràcter general, regesca al personal al servei de la Generalitat Valenciana, amb les excepcions imposades per necessitats del servei i característiques especials del lloc de treball.  
CAPITOL V   
Recursos i règim econòmic  
Article dotze  
Seran recursos de l'institut els següents:  
a) Les dotacions corresponents dels Pressupostos de la Generalitat Valenciana.   
b) Els ingressos ordinaris i extraordinaris generats per l'exercici de les activitats i per la prestació dels serveis.  
c) Els productes i rendes derivades de la seua participació en altres societats.  
d) Els, crèdits, els préstecs, els emprèstits i altres operacions financeres que puga concertar.  
e) Les subvencions i aportacions que per qualsevol títol siguen concedides al seu favor per entitats públiques o privades, o per particulars.  
f) Els productes, les rendes i els patrimonis que hi siguen adscrits per qualsevol persona o entitat i per qualsevol títol.  
g) Qualsevol altre recurs no previst en les lletres anteriors.  
Article tretze  
El pressupost de l?ITVA s'ajustarà al que estableix la Llei d'Hisenda Pública de la Generalitat Valenciana i a les previsions de les lleis de pressupostos de la Generalitat Valenciana.  
Article catorze  
U L'avantprojecte de pressupost es trametrà a la Conselleria d?Indústria, Comerç i Turisme per a la seua posterior elevació a la Conselleria d'Economia i Hisenda a l?efecte de la integració en el Pressupost de la Generalitat Valenciana.  
Dos. Els avantprojectes de pressupostos seran elaborats i gestionats sota el principi d'equilibri pressupostari.  
Tres. La comptabilitat s'ajustarà a les normes aplicables a les entitats de dret públic subjectes a la Generalitat Valenciana.  
Article quinze  
El control financer de l?ITVA s'efectuarà d'acord amb el que estableix la Llei de l?Hisenda Pública de la Generalitat Valenciana.  
DISPOSICIONS ADDICIONALS  
Primera  
L'ITVA desenvoluparà les funcions l?exercici de les quals correspon actualment a la Unitat de Programes de Promoció de la Direcció General de Turisme. Des de l?entrada en vigor d'aquest reglament l?ITVA se subrogarà en totes les actuacions realitzades per aquesta, com també en els expedients en curs corresponents a les consignacions pressupostàries de l?exercici econòmic 1992 per a l?execució de les funcions esmentades.  
Segona  
1. El personal laboral de la Direcció General de Turisme que a l?entrada en vigor de la Llei 7/1,991, de 28 de desembre, de Pressupostos de la Generalitat Valenciana, per a 1992, exercia funcions que passen a ser desenvolupades per l?ITVA, s'integrarà en la plantilla de la nova entitat de dret públic, i conservarà la totalitat dels drets laborals que tenia reconeguts, inclosa l'antiguitat.  
Així mateix, aquest personal, a través dels seus representants, podrà realitzar amb la Generalitat Valenciana l'acord a què es refereix l'article 46.6 de la Llei 8/1980, de 10 de març, per a quedar en situació d'excedència.  
En el supòsit de dissolució de l?ITVA, la Generalitat Valenciana arbitrarà els mecanismes necessaris perquè aquest personal puga integrar-se en la seua plantilla laboral.  
Tercera  
En el marc del que preveu la disposició addicional setena de la Llei 7/1991, de 28 de desembre, de Pressupostos de la Generalitat Valenciana, es realitzaran les actuacions i gestions necessàries en relació i que es deriven de la dissolució de l?empresa de la Generalitat Valenciana «Institut Turístic Valencià (ITVA) SA» constituïda a l?empara del Decret 151/1985, de 4 d'octubre, del Consell de la Generalitat Valenciana.  
El personal laboral que presta serveis en l?empresa de la Generalitat Valenciana «Institut Turístic Valencià, SA» s'integrarà, una vegada formalitzada la dissolució de la societat, en la plantilla de la nova entitat de dret públic, i conservarà la totalitat dels drets que tenia reconeguts, inclosa l'antiguitat.  
Les referències que en l'ordenament jurídic vigent es realitzen a l'ITVA SA, s'entendran fetes a l'ITVA a la dissolució de la societat esmentada.  
DISPOSICIO TRANSITORIA  
Unica  
Fins el nomenament o constitució dels òrgans de govern de l?ITVA, correspondrà al seu president l?exercici de les competències atribuïdes a aquests per aquest reglament, i haurà retre'ls compte dels acords presos en l?exercici de les competències esmentades.  
DISPOSICIONS FINALS  
Primera  
La Conselleria, d'Economia i Hisenda realitzarà les modificacions pressupostàries i altres actuacions necessàries per a l'efectivitat del que disposa aquest decret.  
Segona  
S'autoritza el Conseller d'Indústria, Comerç i Turisme perquè dicte les disposicions que siguen necessàries per al desplegament i l'aplicació del que estableix aquest decret.  
Tercera  
Aquest decret vigirà l?endemà de la seua publicació en el Diari Oficial de la Generalitat Valenciana.  
València, 3 de febrer de 1992.  
El President de la Generalitat Valenciana,   
JOAN LERMA I BLASCO  
El Conseller d'Indústria, Comerç i Turisme,   
ANDRES GARCIA RECHE


Còpia Permalink ELI